recursal/SuperWikiNEXT-32B huggingface dataset:
**ஆலம்கீர் ஆலம்** (*Alamgir Alam*) ஒரு இந்திய அரசியல்வாதி. இவர் இந்திய தேசிய காங்கிரசின் உறுப்பினராக ஜார்க்கண்ட் சட்டசபைக்குட்பட்ட பாகுட் தொகுதியிலிருந்து நான்கு முறை சட்டமன்ற உறுப்பினரானவராவார். ஆலம் 2000, 2004, 2014 மற்றும் 2019 தேர்தல்களில் ஜார்கண்ட் சட்டசபைக்கு தேர்ந்தெடுக்கப்பட்டார், அதே நேரத்தில் இவர் 2009 தேர்தலில் தோல்வியடைந்தார். ஆலம் அக்டோபர் 20, 2006 மற்றும் டிசம்பர் 12, 2009 இடையே ஜார்க்கண்ட் சட்டமன்றத்தின் சபாநாயகராகப் பணியாற்றினார். 

2019 ஆம் ஆண்டு நடைபெற்ற சார்க்கண்ட் சட்டமன்றத் தேர்தலில் ஆலம் அகில் அக்தர் என்பவரைத் தோற்கடித்ததன் மூலம் மீண்டும் சட்டமன்ற உறுப்பினரானார். அகில் அக்தர் என்பவர் 2009 ஆம் ஆண்டு நடைபெற்ற தேர்தலில் ஆலம்கீர் ஆலத்தைத் தோற்கடித்தவர் ஆவார். இந்திய தேசிய காங்கிரசு தனது கூட்டணிக் கட்சிகளான ஜார்க்கண்ட் முக்தி மோர்ச்சா மற்றும் இராச்டிரிய ஜனதா தளம் ஆகிய பிற கட்சிகளுடன் இணைந்து வெற்றி பெற்ற நிலையினைத் தொடர்ந்து, இவர் சட்டசபை காங்கிரசு அணியின் தலைவராகத் தேர்ந்தெடுக்கப்பட்டார்.2019 ஆம் ஆண்டு திசம்பர் 29 ஆம் நாள், முதல் அமைச்சர் ஹேமந்த் சோரன், இராமேசுவர் ஓரான் மற்றும் சத்தியானந்த் போக்தா ஆகியோருடன் ஆய அமைச்சராகப் பதவியேற்றுக் கொண்ட முதல் நால்வருள் இவரும் ஒருவராக இருந்தார்.

மேற்கோள்கள்
-----------

1. ↑  "Election Result 2019 LIVE Candidate, Constituency and Party-Wise Winner List". Firstpost. December 23, 2019. .
2. ↑  "Alamgir Alam elected Jharkhand CLP leader". Business Standard. December 23, 2019. .
3. ↑  Mrituanjay Kumar (December 30, 2019). "THE MINISTERS OF STATE CABINET". Daily Pioneer. .
வடமேற்கு மாகாணங்களின் வரைபடம். பஞ்சத்தால் கடுமையாக பாதிக்கப்பட்ட பகுதிகள் நீலக்கோட்டிட்டுக் காட்டப்பட்டுள்ளன.
**ஆக்ரா பஞ்சம், 1837–1838** (*Agra famine of 1837–1838*) என்பது கம்பெனி ஆட்சியில் இந்தியாவில் வடமேற்கு மாகாணங்கள் பகுதியைத் தாக்கிய ஒரு பெரும் பஞ்சம். இப்பஞ்சம் ஏறத்தாழ 65,000 சதுர கிமீ நிலப்பரப்பையும் 80 லட்சம் மக்களையும் பாதித்தது. ஏறத்தாழ எட்டு லட்சம் பேர் இப்பஞ்சத்தால் மாண்டனர். இப்பகுதி மக்களால் இது "சௌரான்வெ" (தொன்னூற்றி நான்கு - இந்து சம்வத் நாட்காட்டியின்படி 1894 ஆம் ஆண்டு நிகழ்ந்ததால்) பஞ்சம் என்று அழைக்கப்படுகிறது.

தோவாப் பகுதியில் 1837 ஆம் ஆண்டு கோடைக்காலப் பருவமழை பொய்த்தது. இதனால் அவ்வாண்டின் வேனிற்கால அறுவடை பாதிக்கப்பட்டது. அப்பகுதியில் வறட்சி நிலவியது. அடுத்து குளிரிகாலப் பருவமழையும் பொய்த்ததால் பஞ்சம் உருவானது. மத்திய தோவாப் பகுதி மாவட்டங்களான கான்பூர், எட்டவா, மைன்புரி, கல்பி ஆகியவையும் ஜமுனா பகுதி மாவட்டங்களான ஜலாவுன், ஹமீர்புர், பாண்டா ஆகியவையும் பஞ்சத்தால் கடுமையாக பாதிக்கப்பட்டன. பஞ்சத்தின் கடுமையைக் குறைக்க கிழக்கிந்திய நிறுவன நிருவாகிகள் நிவாரணப் பணிகளை மேற்கொண்டனர். உடலுழைப்புக்கு பதிலாக உணவு தானியங்கள் மக்களுக்கு வழங்கப்பட்டன. மொத்தம் 23 லட்சம் ரூபாய் பஞ்ச நிவாரணத்துக்காக செலவிடப்பட்டது. பஞ்சத்தால் பாதிக்கப்பட்ட பகுதிகளில் இருந்து மக்கள் பிற பகுதிகளுக்கு புலம் பெயர்ந்தனர். உழவர்களும் அவர்களைச் சார்ந்து வர்த்தகம் செய்து வந்த வர்த்தகர்களும் இப்பஞ்சத்தால் கடுமையாக பாதிக்கப்பட்டனர். ஏராளமான கால்நடைகளும் பட்டினியால் மாண்டன.

மேலும் பார்க்க
--------------

* பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

குறிப்புகள்
-----------

1. ↑  Adaptation of Siddiqi 1973, ப. 200,Sharma 1993, ப. 340

மேற்கோள்கள்
-----------

* Bayly, C. A. (2002), *Rulers, Townsmen, and Bazaars: North Indian Society in the Age of British Expansion 1770–1870*, Delhi: Oxford University Press. Pp. 530, ISBN 0195663454
* Crooke, William (1897), *The North-Western Provinces of India: their history, ethnology and administration*, London: Methuen and Company. Pp. x, 361. (facsimile reprint: Asian Educational Services), ISBN 8120610679
* Girdlestone, C. E. R. (1868), *Report on Past Famines in the North-Western Provinces*, Allahabad: Government Press, North-Western Provinces. Pp. iv, 110, IX appendices xliii
* Imperial Gazetteer of India vol. III (1907), *The Indian Empire, Economic (Chapter X: Famine, pp. 475–502*, Published under the authority of His Majesty's Secretary of State for India in Council, Oxford at the Clarendon Press. Pp. xxx, 1 map, 552.
* Sharma, Sanjay (1993), "The 1837–38 famine in U.P.: Some dimensions of popular action", *Indian Economic and Social History Review*, **30** (3): 337–372, doi:10.1177/001946469303000304
* Siddiqi, Asiya (1973), *Agrarian Change in a Northern Indian State: Uttar Pradesh, 1819–1833*, Oxford and New York: Oxford University Press. Pp. 222, ISBN 0198215533
**மகாலிங்கபுரம் ஐயப்பன் கோயில்** அல்லது **மகாலிங்கபுரம் ஐயப்பன் - குருவாயூரப்பன் கோயில்கள்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் புறநகர்ப் பகுதியில் மகாலிங்கபுரம் என்ற இடத்தில், 13°03′23.0″N 80°13′54.5″E﻿ / ﻿13.056389°N 80.231806°E﻿ / 13.056389; 80.231806 (அதாவது, 13.056400°N, 80.231800°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள ஓர் ஐயப்பன் கோயிலாகும். இக்கோயில் வளாகத்தில் ஐயப்பன் கோயில், குருவாயூரப்பன் கோயில் என்று இரண்டு கோயில்கள் உள்ளன. இக்கோயிலானது, கேரள பாரம்பரிய பாணி கட்டிடக்கலையில் கட்டப்பட்டுள்ளது. ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்தில் ஐயப்பன் சுவாமி பக்தர்களுக்கு அருள்பாலிக்கிறார். தினமும் நெய்யபிசேகப் பூசை நடைபெறுகிறது.

ஒவ்வோர் ஆண்டும் கார்த்திகை மாதம் முதல் நாள் ஐயப்பன் மாலை அணிந்து, அதற்குண்டான விரதங்களை, தொடர்ச்சியாக 41 நாட்கள் மேற்கொண்டு, சபரிமலை ஐயப்பன் சுவாமியைத் தரிசனம் செய்ய, இந்தியாவின் பல பகுதிகளிலிருந்தும் ஐயப்ப பக்தர்கள் பயணம் செய்து வரும் வழக்கத்தில், மகாலிங்கபுரம் ஐயப்பன் கோயிலிலும் கார்த்திகை மாதம் முதல் நாள் ஐயப்ப பக்தர்கள் மாலை அணிந்து விரதம் தொடங்குகின்றனர், சபரிமலை ஐயப்பன் சுவாமியைத் தரிசனம் செய்வதற்காக. ஒவ்வோர் ஐயப்பன் கோயிலிலும், தத்துவமஸி என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை நாம் உணர வேண்டும் என்பதின் சாராம்சம் அது.

சன்னதிகள்
---------

ஐயப்பன் சன்னதி, சிவன் சன்னதி, பகவதி சன்னதி, கணபதி சன்னதி, சுப்பிரமணியர் சன்னதி ஆகியவை இக்கோயிலின் முக்கியமான சன்னதிகளாகும்.

திருவிழாக்கள்
-------------

இக்கோயிலில், கோகுலாஷ்டமி மகர சங்கராந்தி, சித்திரை விஷூ, கார்த்திகை மாதம் முதல் நாள் ஆகியவை முக்கியமான திருவிழாக்களாகக் கொண்டாடப்படுகின்றன.

மேற்கோள்கள்
-----------

1. ↑  Infokerala Communications Pvt Ltd (2017-09-01) (in en). *Pilgrimage to Temple Heritage 2017*. Info Kerala Communications Pvt Ltd. பன்னாட்டுத் தரப்புத்தக எண்:978-81-934567-0-5. .
2. ↑  "ஐயப்பன் கோயில்களில் மாலை அணிந்து விரதம் தொடங்கிய பக்தர்கள்". *Hindu Tamil Thisai*. 2022-12-30 அன்று பார்க்கப்பட்டது.
3. ↑  பெ, ராகேஷ். "சென்னை மகாலிங்கபுரம் ஐயப்பன் கோயிலில் கோகுலாஷ்டமி கொண்டாட்டம்; கிருஷ்ணா, ராதை கெட்டப்பில் சுட்டீஸ்!". *Vikatan*. 2022-12-30 அன்று பார்க்கப்பட்டது.
மகாலட்சுமி குதிரைப் பந்தையவெளி
**மகாலட்சுமி, மும்பை** *(Mahalaxmi, Mumbai)* என்ற இடம் மும்பைக்குள் இருக்கும் மும்பைக்கு அடுத்துள்ள ஒரு பகுதியாகும். இதைத் தவிர, மும்பையில் உள்ள ஒரு புறநகர் தொடர்வண்டி நிலையத்தின் பெயராகவும் மகாலட்சுமி உள்ளது.

வரலாறு
------

மும்பையில் உள்ள மிகப் பிரபலமான கோயில்களில் ஒன்று மகாலட்சுமி கோயில் ஆகும்.1785 ஆம் ஆண்டில் கட்டப்பட்ட இக்கோயில், ஓரண்பை வேலார்டு கட்டிடத்துடன் ஏதோவகையில் தொடர்பு கொண்டிருப்பதாகக் கருதப்படுகிறது. அங்கிருந்த கடல் அரிப்புத் தடுப்புச்சுவர் வெளிப்படையாக இரண்டு முறை காரணமேதுமில்லாமல் சரிந்து விழுந்தது. அதன் கட்டுமானப் பிரிவின் தலைமைப் பொறியாளர் பதேர் பிரபு தன் கனவில் மும்பையின் வோர்லிக்கு அருகில் கடலில் லட்சுமி சிலை ஒன்று இருப்பதைக் கண்டார். அதைத் தொடர்ந்து சிலை தேடி கண்டறியப்பட்டு அவ்விடத்தில் அதற்காக ஒரு கோயிலும் கட்டப்பட்டது. இதன்பின்னர், வேலார்டில், கடலரிப்புத் தடுப்புச் சுவர்கள் எந்த சிக்கலும் இல்லாமல் கட்டி முடிக்கப்பட்டன. தொடர்ந்து இப்பகுதியில் மகாலட்சுமி குதிரைப் பந்தய வெளி ஒன்றும் கட்டப்பட்டது.

மேற்கோள்கள்
-----------

1. ↑  "Pin code : Mahalaxmi, Mumbai". pincode.org.in. 10 February 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மகாலட்சுமி, மும்பை***   
என்பதின் ஊடகங்கள் உள்ளன. 

* The Online mandir of Mahalakshmi பரணிடப்பட்டது 2008-09-18 at the வந்தவழி இயந்திரம்
**ஆலம்பள்ளம்** (*Alampallam*), தமிழ்நாடு, தஞ்சை மாவட்டம் பட்டுக்கோட்டை வட்டாட்சியில் அமைந்திருக்கும் ஒரு கிராமம். பட்டுக்கோட்டையிலிருந்து கிழக்கே 12 கி.மீ தொலைவில் மதுக்கூர் மற்றும் ஆலத்தூர் ஆகிய ஊர்களுக்கு இடையே அமைந்துள்ளது.

கோவில்கள்
---------

ஆலம்பள்ளம் கிராமத்தில் மொத்தம் 8 கோவில்கள் உள்ளன.

* விநாயகர் கோவில்
* முனீஸ்வரன் கோவில்
* மழை மாரியம்மன் கோவில்
* முத்து மாரியம்மன் கோவில்
* காளியம்மன் கோவில்
* பேச்சியம்மன் கோவில்
* அய்யனார் கோவில்
* காமாண்டி கோவில்

பள்ளிகள்
--------

ஆலம்பள்ளம் கிராமத்தில் தமிழக அரசு கல்வித் துறை கட்டுப்பாட்டில் இயங்கும் அரசினர் மழலையர் கூடமும், அரசினர் நடுநிலைப் பள்ளியும் இயங்கி வருகிறது.

மழலையர் கூடம், அரசினர் ஆரம்பக் கல்வி நிலையம் ஆகும். இதில் 4 ஆசிரியர்கள் பணி புரிந்து வருகின்றனர். இது கிராம நிர்வாகத்தின் கீழ் கண்காணிக்கப் பட்டு வருகிறது.

அரசினர் நடுநிலைப் பள்ளி, 1972 ஆம் ஆண்டு ஊராட்சி ஒன்றியத் துவக்கப்பள்ளி ஆக உருவாக்கப்பட்டது. பின்னர் அரசினர் நடு நிலைப் பள்ளி ஆக தரம் உயர்த்தப்பட்டது. இதில் ஆலம்பள்ளம் மற்றும் முசிரியைச் சேர்ந்த மாணவர்கள் பயின்று வருகின்றனர். இடவசதி மற்றும் மாணவர்களின் நலன் கருதி 1999 ம் ஆண்டு இப்போதுள்ள இடத்திற்கு மாற்றப்பட்டது.

இதில் மொத்தம் 75 மாணவர்கள் பயின்று வருகின்றனர். 8 ஆசிரியர்கள் பணி புரிந்து வருகின்றனர். கணினி மற்றும் நூலகம் அரசினால் அமைத்துத் தரப்பட்டு உள்ளது. தமிழ், ஆங்கிலம், கணிதம், அறிவியல், சமூகறிவியல், கைத்தொழில் மற்றும் கணிப்பொறி போன்ற பாடங்கள் தமிழக அரசின் பாடத்திட்டத்தின் கீழ் தமிழ் மொழியில் பயிற்றுவிக்கப் படுகிறது. மேலும் மாணவர்களுக்கு விளையாட்டு மற்றும் உடற்பயிற்சி கூடம் அமைத்துத் தரப்பட்டு உள்ளது.

வெளி இணைப்புகள்
---------------

* alampallam.com
**ஒலாவ் ஜோர்கன் ஹெக்** (இறப்பு:ஆகஸ்ட் 26, 2005) ஒரு நோர்வே நாட்டின் கடின பிடில் என்ற நாட்டுப்புற இசைக்கருவியை இசைக்கும் இசைக்கலைஞர் ஆவார். இவர் அமெரிக்க நாட்டில் வாழ்ந்து வரும் நோர்வேயின் நாட்டுப்புற நடனக் கலைஞர் ஆவார்.

அவர் நோர்வேயின் வால்ட்ரெஸ், ஆஸ்ட்ரே ஸ்லைட்ரே என்ற இடத்தில் வளர்ந்தார். அவரது குடும்பத்தின் உறுப்பினர்கள் பலர் பிடில் இசைக்கலைஞர்கள் மற்றும் நடனக் கலைஞர்கள் என்பதால் இயல்பாகவே இந்த கடின பிடில் (வயலின் போன்ற இசைக்கருவி, ஆனால் வயலின் இல்லை) இசைக்கருவியை இசைக்க கற்றுக்கொண்டார். அவரது நாட்டார் நடன பாணியின் பாரம்பரியத்தை முன்னெடுத்து செல்வதில் முன்னணியில் இருப்பதாக கருதப்பட்ட அவர், 35 ஆண்டுகளுக்கும் மேலாக நோர்வே நாட்டுப்புற நடனத்தை ஆடி, பரப்பி வந்துள்ளார். அவர் 1996 ம் ஆண்டு சாகா பரிசு( *சாகா-பிரிசென்* ) பெற்றவர். மேலும் நார்ஸ்க் ஃபோல்கேமுசிக் டான்செலாக் என்ற முதிர்ந்த நாட்டுப்புற கலைஞரால் தலைமை குரு என்று பெயரிடப்பட்டார். அவர் 1996 இல் மின்னசோட்டாவின், இரட்டை நகரங்கள் என்று அழைக்கப்படும் மினியாப்பொலிஸ் - செயின்ட் பால் (மினசோட்டா)வில் உள்ள **இரட்டைநகரங்களின் கடினப்பிடில் கலைக்குழு** என்ற நாட்டுப்புற இசைக்குழுவையும் நிறுவியுள்ளார். பல்வேறு பிராந்திய மற்றும் தேசிய பிடில் போட்டிகளின் நடுவராக பங்களித்து இந்த கலையின் மீது ஆர்வம் கொண்டுள்ளவர்களை கண்டறிந்துள்ளார், மேலும் ஒசுலோ பல்கலைக்கழகம் மற்றும் வோஸில் உள்ள ஓலே புல் கல்விக்கூடம் ஆகியவற்றில் இந்த கடின பிடில் இசைக்கருவியை கற்பித்தும் வந்துள்ளார். 

ஓலாவ் மற்றும் அவரது மனைவியான மேரி சான்ஃபோர்ட் ஹெக், இருவரும் இணைந்து நார்வே மற்றும் செயின்ட் பால், மின்னசோட்டா ஆகிய நகரங்களுக்கு ஆண்டு முழுவதும், குறிப்பிட்டு சொல்லப்போனால் ஓலாவ் ஆகஸ்ட் 26, 2005 அன்று இறக்கும் வரை பயணித்து நடனக்கலையை கற்றுக்கொடுத்துள்ளனர்.  இன்னமும் மேரி அமெரிக்கன் ஸ்வீடிஷ் நிறுவனம் மற்றும் டேப்ஸ்ட்ரி நாட்டுப்புற நடன மையத்திலும் தொடர்ந்து நடனம் மற்றும் இசையை கற்பித்து வருகிறார்.

ஆதாரங்கள்
---------

1. ↑  "*Twin Cities Hardingfelelag* (noram.norway.com)". 2011-01-05 அன்று மூலம் பரணிடப்பட்டது. 2010-11-13 அன்று பார்க்கப்பட்டது.
2. ↑  "*Olav Jørgen Hegge and Mary S. Hegge* (Hardanger Fiddle Association of America)". 2021-11-11 அன்று மூலம் பரணிடப்பட்டது. 2023-03-02 அன்று பார்க்கப்பட்டது.

வெளி இணைப்புகள்
---------------

* இரட்டை நகரங்கள் Hardingfelelag இணையதளம்
* வால்ட்ரெஸ், நார்வேயில் இருந்து இசை மற்றும் நடனத்தின் வார இறுதி
* ஹெக் உதவித்தொகை வென்றவர்கள்
**திக்குவல்லை கலவரம்** மே 8, 1998ல் முஸ்லிம், சிங்கள மக்களுக்கிடையே ஏற்பட்ட இனக்கலவரமாகும். இலங்கை, மாத்தறை மாவட்டத்தில் உள்ள திக்குவல்லை பிரதேசம் முஸ்லிம்கள் வாழும் ஒரு பிரதேசமாகும். இங்கு அவ்வப்போது சில பதற்ற நிலைகள் ஏற்பட்டுள்ளன.

பின்னணி
-------

மே 8, 1998ல் வெள்ளிக்கிழமை ஜும்ஆத் தொழுகை நேரம் முஸ்லிம் வீடுகளிலுள்ள பெண்களை சில சிங்களவர்கள் பயமுறுத்திச் சென்றுள்ளனர். ஜும்ஆத் தொழுகை நேரத்தில் பெரும்பாலான ஆண்கள் தொழுகைக்காக பள்ளிவாயிலுக்குச் சென்றுவிடுவர். அச்சந்தர்ப்பத்தில் சில வீடுகளின் முன்பகுதிகளும் பாதை அகலப்படுத்தல் எனும் பெயரால் சிங்களவர்களால் உடைத்துச் சேதப்படுத்தப்பட்டன. ஜும்ஆத் தொழுகை முடிந்துவந்த முஸ்லிம்களுக்கும் பாதை அகலப்படுத்தல் என்ற பெயரில் அங்கு குழப்பம் விளைவிக்க முயன்ற குழுவினருக்குமிடையில் கடுமையான வாக்குவாதம் நடைபெற்றது. பெரஹரா செல்வதற்குப் பாதை அகாலப்படுத்தல் செய்யப்படவுள்ளதாக அங்கு நின்ற சிங்களக் குழுவினர் காரணம் காட்டி முஸ்லிம்களுடன் வாக்குவாதத்தில் ஈடுபட்டனர்.

சாதகக் கதைகள் ஒலிபரப்பு
-----------------------

மறுநாள் பள்ளிவாயிலுக்கு அருகாமையில் ஒலிபெருக்கி பொருத்தப்பட்டு உரத்த ஒலியில் பௌத்த சாதகக் கதைகள் ஒலிபரப்பப்பட்டன. இவ்விடயங்கள் தொடர்பாக அப்பகுதி மகாநாயக்க தேரரிடம் முஸ்லிம்கள் விசாரணை செய்தபோது பாதை விஸ்தரிப்பிற்கும், பெரஹெராவிற்கும் சம்பந்தமில்லை என்றும் ஒலிபெருக்கியில் சாதகக் கதைகள் ஒலிபரப்புச் செய்வது சம்பந்தமாகவும் தமது அனுமதி பெறப்படவில்லை என்றும் இவ்வாறு ஒரு போதும் இவர்களுக்கு அனுமதி தரவில்லை என்றும், மகாநாயக்க தேரர் கூறியுள்ளார். அவ்வொலிபெருக்கியை அங்கிருந்து அகற்றுவதற்கும் தேரர் ஏற்பாடுகளைச் செய்தார்.

வெசாக் தினத்தன்று கலவரம்
------------------------

இப்பிரச்சினைகளில் சம்பந்தப்பட்டிருந்தவர்கள் வெசாக் தினத்தன்று இரவு திக்குவல்லை யோனக்கபுர முஸ்லிம் வீதியில் முஸ்லிம் ஒருவரின் வீட்டிலிருந்த பொருட்களை வெளியே வீசி எறிந்துள்ளார். இந்தப் பிரச்சினையை முஸ்லிம்கள் காவல்துறையிடம் முறையிட்டபோது காவல்துறை நடவடிக்கை எடுக்கவில்லை.

உச்ச கட்டம்
-----------

இரண்டு தினங்களின் பின்னர் சில சிங்களவர்கள் குடிபோதையில் வந்து முஸ்லிம்களைத் தாக்கினர். அத்துடன் மின்ஹாஜ் வீதியிலுள்ள முஸ்லிம்களைக் கீழ்த்தரமான வார்த்தைகளால் ஏசியபோது அவர்களுக்கும் முஸ்லிம் இளைஞர்களுக்குமிடையில் வாக்குவாதமும், கல்வீச்சுக்களும் நடந்தன. அன்றிரவு 9.30 மணியளவில் அங்குவந்த ஆயுத பாணியான கும்பலொன்று முஸ்லிம்களைத் தாக்கினர்.

காவல் துறையினர் உதாசீனம்
------------------------

திக்குவல்லை காவல்துறையினரிடம் மீண்டும் முறையிட்டபோது அவர்கள் பேசாதிருந்து விட்டனர். பின்னர் மாத்தறை காவல் துறையினருக்கு முறையிட்டு காவல்துறையினர் வரவழைக்கப்பட்டபோது அவர்களும் முஸ்லிம்களை அடித்துவிரட்டி விட்டனர்.

உசாத்துணை:
----------

* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 ISBN 955-97264-2-0
* *புன்னியாமீன்,* சிறுபான்மைக்கு யார் பாதுகாப்பு?, நவமணி மே 24, 1998
* தினகரன் மே 10 1998, மே 12 1998, மே 16 1998, மே 17 1998
**குலபிரபாவதி** ( *Kulaprabhavati*) 6ஆம் நூற்றாண்டில் பூனானின் அரசியாக இருந்தவர் (இன்றைய கம்போடியா 514 முதல் 517 வரை

சுயசரிதை
--------

கம்போடியாவில் புகழ்பெற்ற ராணி சோமாவுக்குப் பிறகு இறுதி அரசியல் அதிகாரத்தின் தன்னாட்சி அதிகாரம் பெற்றவர் என்று குறிப்பிடப்பட்ட முதல் ராணி ஆவார்.

கம்போடிய வரலாற்றில் முதல் வரலாற்று சான்றளிக்கப்பட்ட கெமர் பேரரசின் முன்னோடியான பூனான் இராச்சியத்தின் மன்னர்களில் ஒருவரான செயவர்மன் கௌண்டின்யனை திருமணம் செய்து கொண்டார். குலபிரபாவதி ஒரு கல்வெட்டில் 'பெரிய ராணி என்றும், மன்னன் செயவர்மனின் முக்கிய மனைவி' என்றும் குறிப்பிடப்படுகிறார்.  மேலும் வைணவ சமயத்திற்கு அடித்தளம் அமைத்தவர் என்றும் ஒரு கல்வெட்டில் பதிவு செய்யப்பட்டு உள்ளது.

லியாங்கின் சீனக் கணக்கான *ஹிஸ்டரி ஆஃப் தி லியாங்கில்* 514 இல் பூனானின் மன்னன் செயவர்மன் இறந்ததாகவும், 'ஒரு காமக்கிழத்தியின் மகனான ருத்ரவர்மன், முறையான மனைவியின் மகனான தனது இளைய சகோதரனைக் கொன்று, அரியணை ஏறினான்' என்றும் கூறுகிறது. 

செயவர்மனுக்கு குணவர்மன் என்ற மற்றொரு மகன் இருந்தான் என்பதும், குணவர்மன் மற்றும் குலபிரபாவதியைக் குறிப்பிடும் கல்வெட்டுகள் அனைத்தும் வைணவ சமயம் என்பதால், குணவர்மனின் ராணி குலபிரபாவதி மற்றும் மன்னன் செயவர்மனின் மகன் என்றும், இளைய மகன் அவனது ஒன்றுவிட்ட சகோதரன் விஷ்ணுவை விட சிவனைப் பின்பற்றுபவராக இருந்த ருத்ரவர்மனால் கொல்லப்பட்டான் என்றும் சான்றளிக்கப்படுகிறது. 

### கல்வெட்டு கே. 40

கல்வெட்டு கே. 40; அரியணையில் அமர வேண்டிய தன் சகோதரரான இளவரசர் குணவர்மனை உருத்திரவர்மன் கொன்றார் என்று குறிப்பிட்டுள்ளது.

அத்துடன் தன் மாற்றாந்தாய் இராணி குலபிரபாவதியுடன் அதிகாரப் போராட்டத்தில் ஈடுபட்டு வந்தார் என்றும்; இராணி குலப்பிரபாவதி, உருத்திரவர்மனின் எதிர்ப்பாளர்களால் ஆதரிக்கப்பட்டு வந்தார் என்றும்; குறிப்பிடப்பட்டுள்ளது.

517 ஆம் ஆண்டில், மன்னர் ருத்ரவர்மன் தனது முதல் தூதுவர்களை சீனாவுக்கு அனுப்பினார். மேலும், சீனப் பேரரசரால் பூனான் மன்னராக அங்கீகரிக்கப்பட்டார். மன்னன் செயவர்மனின் மரணம், மன்னன் ருத்ரவர்மனுக்கும் அவனது மாற்றாந்தாய் ராணி குலபிரபாவதிக்கும் இடையே மூன்றாண்டு கால வாரிசுப் போரில் விளைந்ததாகத் தோன்றுகிறது.  ஆனால் சீனர்கள் இதைப் பதிவு செய்திருக்க மாட்டார்கள். ஏனெனில் பெண் மன்னர்கள் என்பது சீனப் பேரரசி வு ஜெடியன் பதவிக்கு வருவதற்கு முன்பு சாத்தியமில்லாத ஒன்றாக இருந்தது.  ஒரு நூற்றாண்டுக்குப் பிறகு பதவிக்கு வரவிருக்கும் ஜெயதேவி வரை கம்போடியாவின் கடைசி பெண் ஆட்சியாளராக இவர் இருந்தார்.

சான்றுகள்
---------

1. 1 2 3 4  Jacobsen, Trudy (2008) (in en). *Lost Goddesses: The Denial of Female Power in Cambodian History*. NIAS Press. பக். 22–23. பன்னாட்டுத் தரப்புத்தக எண்:978-87-7694-001-0. .
2. ↑   *DAGENS 2003 lK P24-25*. The Khmer Country. The story. பக். 24–25.
3. ↑  Jacobsen, Trudy, Lost goddesses: the denial of female power in Cambodian history, NIAS Press, Copenhagen, 2008
ராவ் சாஹேப் **கங்காதர கணபதி சாஸ்திரி** ஒரு இந்திய அரசு ஊழியர் மற்றும் நிர்வாகி ஆவார். இவர் அக்டோபர் 25, 1926 முதல் 15 டிசம்பர் 1926 மற்றும் 28 பிப்ரவரி 1929 முதல் 4 மார்ச் 1931 வரை புதுக்கோட்டை மாநிலத்தின் திவானாக பணியாற்றினார்.

ஆரம்ப வாழ்க்கை மற்றும் கல்வி
----------------------------

ராவ் சாஹேப் கங்காதர கணபதி சாஸ்திரி, தஞ்சாவூர் மாவட்டம், திருவாலங்காடு, திரு. கங்காதர சாஸ்திரி மற்றும் அவரது மனைவி ஜனகியம்மா ஆகியோருக்கு மார்ச் 18, 1976 இல் பிறந்தார். 1882 முதல் 1892 வரை ராஜாவின் கல்லூரி, புதுக்கோட்டை கல்லூரியில் படித்தார். 1894 ஆம் ஆண்டில் திருச்சிராப்பள்ளி செயிண்ட் ஜோசப் கல்லூரியில் பட்டம் பெற்றார்.

சாஸ்திரி பிஜி. யின் மூத்த சகோதரர் எப்.ஜி. நாேடேசா ஐயர் தென்னிந்தியாவில் இருந்து இந்திய சுதந்திர இயக்கத்தின் போது இந்திய தேசிய காங்கிரஸின் முன்னணி நபர்களில் ஒருவராக இருந்துள்ளாா்.. சாஸ்திரி ஆரம்பத்தில் புதக்கோட்டை ராஜாவின் கல்லூரியில் படித்தார், பின்னர் திருச்சிராப்பள்ளி புனித ஜோசப் கல்லூரியில் (1893) -94): சென்னை சட்டக் கல்லூரியில் சட்டத்தில் பட்டம் பெறும் முனனவா் ஆவாா்.

பின்னர்  அவரை தலைப்பு மார்ச் 1929. இருந்து ஓய்வு பெற்ற பிறகு அரசு சேவை 1931 ஆம் ஆண்டு இவர் உறுப்பினராக பணியாற்றினார். சென்ைன ஆட்சிமன்ற குழு உறுப்பினராக 1933-1936.
**ஜி. கார்த்திகேயன்** (*G. Karthikeyan* 20 ஜனவரி 1949 - 7 மார்ச் 2015) ஓர் இந்திய அரசியல்வாதியும், கேரள சட்டமன்றத்தின் சபாநாயகரும் ஆவார். இந்திய தேசிய காங்கிரசு கட்சி சார்பாக திருவனந்தபுரத்தின் அருவிக்கரை சட்டமன்ற உறுப்பினராக இருந்தார்.

அரசியல் வாழ்க்கை
----------------

ஜி. கார்த்திகேயன் மாணவர் இயக்கங்கள் மூலம் அரசியல் வாழ்க்கையினைத் துவங்கிய பின்னர் கேரள மாணவர் ஒன்றியத்தின் தலைவராக இருந்தார். இளங்கலைச் சட்டம் பயின்றார். கேரள மாணவர் சங்கத்தின் மாநிலத் தலைவராக பணியாற்றினார். கேரள பல்கலைக்கழகத்தின் ஆட்சிக் குழு மாணவ உறுப்பினராகவும், கேரள பல்கலைக்கழக ஒன்றிய செயலாளராகவும் இருந்தார். இவர் இளைஞர் காங்கிரசில் மாநில பொதுச் செயலாளர், மாநிலத் தலைவர் உட்பட பல்வேறு பதவிகளை வகித்தார். கேரள பிரதேச காங்கிரஸ் குழுவின் பொதுச் செயலாளராகவும் இருந்தார். அ. கு. ஆன்டனி தலைமையிலான அமைச்சகத்தில் 1995ஆம் ஆண்டில் மின்சார அமைச்சராகவும் (கேரள அரசு), 2001இல் உணவு மற்றும் குடிமை வழங்கல் துறை அமைச்சராகவும் இருந்தார்.

ஜி. கார்த்திகேயன் 1982 (திருவனந்தபுரம் வடக்கு), 1991, 1996, 2001 மற்றும் 2006 (ஆரியநாடு) மற்றும் 2011 (அருவிக்கரை) ஆகிய ஆண்டுகளில் கேரள சட்டமன்ற உறுப்பினராகத் தேர்ந்தெடுக்கப்பட்டார். 2011 ல் கேரள சட்டமன்ற சபாநாயகர் தலைவராகத் தேர்ந்தெடுக்கப்பட்டார் கே ராதாகிருஷ்ணன். புற்றுநோய் காரணமாக பெங்களூரில் உள்ள *ஹெல்த் கேர் குளோபல்* (எச்.சி.ஜி) மருத்துவமனையில், இவர் 7 மார்ச் 2015, அன்று தனது 66 வயதில் இறந்தார். 1961 இல் கே.எம். சீத்தி சாஹிப்பிற்குப் பிறகு பதவியின் போது இறந்த இரண்டாவது சபாநாயகராகவும், சட்டமன்றக் கூட்டத் தொடரில் இறந்த முதல் சபாநாயகராகவும் இருந்தார். இவருக்கு மனைவி மற்றும் குழந்தைகள் உள்ளனர்.

மேற்கோள்கள்
-----------

1. ↑  BS Reporter (3 June 2011). "G Karthikeyan elected Speaker of Kerala Assembly". *business-standard.com*. 7 March 2015 அன்று பார்க்கப்பட்டது.
2. ↑  G. Karthikeyan at Niyamasabha
3. ↑  "Kerala Assembly speaker G Karthikeyan passes away". *The Indian Express*. 7 March 2015. 7 March 2015 அன்று பார்க்கப்பட்டது.
**ஜி.கே.ஷெட்டி இந்து வித்யாலயா மெட்ரிக் மேல்நிலைப்பள்ளி** (*GK SHETTY HINDU VIDYALAYA MATRICULATION HIGHER SECONDARY SCHOOL*) என்பது தமிழ்நாடு மாநிலம், சென்னை புறநகரில் உள்ள ஆதம்பாக்கத்தில் உள்ளது.

வரலாறு
------

ஐக்கிய நாடுகள் அவையின் முன்னாள் உறுப்பினர் ஸ்ரீ.எஸ்.ஜே.போத்தி என்பவரின் உதவியுடன் 1979 ஆம் ஆண்டு இந்த பள்ளி துவங்கப்பட்டது.ஜி.கே.ஷெட்டி அளித்த நிதி உதவியுடன் பள்ளிக்குத் தேவையான பிற வசதிகளை நிவர்த்தி செய்தனர். இந்தப்பள்ளி 2006 ஆம் ஆண்டு ISO-9001-2000 சான்றிதழைப் பெற்றது.

விருதுகள்
---------

தேசிய நல்லாசிரியர் விருது குடியரசு தலைவராக இருந்த அப்துல்கலாம் அவர்களினால் பெறப்பட்டது.[*தெளிவுபடுத்துக*]

கல்வி முறை
----------

தமிழ்நாடு மாநில சமச்சீர் கல்வி முறைகளை பின்பற்றுகிறது. மழலையர் பள்ளி முதல் பன்னிரண்டாம் வகுப்பு வரை இங்கு கற்பிக்கப்படுகிறது.
கல்வி இணைச்செயல்பாடுகளாக புல்லாங்குழல், மிருதங்கம், வயலின் போன்ற இசைக்கருவிகள் வாசிப்பதற்கு பயிற்சி அளிக்கப்படுகிறது. பரதநாட்டியம் மற்றும் சிலம்பாட்டம் போன்ற கலைகளும் மாணவர்களுக்கு கற்பிக்கப்படுகிறது.

விளையாட்டு
----------

வாரத்திற்கு ஐந்து மணி நேரம் விளையாடுவதற்காக ஒதுக்கீடு செய்யப்படுகிறது. பல மாணவர்கள் குறுவட்ட போட்டிகளில் வெற்றி பெற்றுள்ளனர்.

சான்றுகள்
---------

1. ↑  "காப்பகப்படுத்தப்பட்ட நகல்". 2010-01-06 அன்று மூலம் பரணிடப்பட்டது. 2017-05-08 அன்று பார்க்கப்பட்டது.

வெளியிணைப்புகள்
---------------

 பரணிடப்பட்டது 2007-03-11 at the வந்தவழி இயந்திரம்
 பரணிடப்பட்டது 2004-11-24 at the வந்தவழி இயந்திரம்
**வெண்புருவ விசிறிவால்** (*White-browed fantail*)(ரை*பிதுரா ஆரியோலா*) என்பது ரைபிதுரிடே குடும்பத்தைச் சேர்ந்த ஒரு சிறிய பாசாரின் பறவையாகும்.

விளக்கம்
--------

 மா மரக்கிளையில் முட்டையுடன் கூடிய வெண்புருவ விசிறிவால் கூடு - இலங்கையின் பகமுனாவில்
முதிர்ந்த வெண்புருவ விசிறிவால் குருவி சுமார் 18 செ.மீ. நீளமுடையது. இது அடர் பழுப்பு நிற மேற்பகுதிகளைக் கொண்டுள்ளது. இறக்கை வெண்புள்ளிகளுடனும் வெண்மையான அடிப்பகுதிகளுடன் இந்தப்பறவைகள் காணப்படும். விசிறி வடிவ வால் வெண்ணிற விளிம்புடன் காணப்படும். நீண்ட வெள்ளை *சூப்பர்சிலியா* நெற்றியில் சந்திக்கிறது. தொண்டை மற்றும் கண்மூடி கருப்பு நிறத்துடனும் விளிம்பில் வெள்ளை நிறமுடைய மீசை உள்ளது.

வாழிடம்
-------

இந்தியத் துணைக்கண்டம் மற்றும் தென்கிழக்கு ஆசியாவின் வெப்பமண்டல பகுதிகளில் வெண்புருவ விசிறிவால் இனப்பெருக்கம் செய்கிறது. கிழக்கு பாக்கித்தானிலிருந்து தெற்கு இந்தோசீனா வரை இந்தச் சிற்றினம் காணப்படுகிறது. இது காடுகளில் காணப்படுகிறது.

நடத்தை மற்றும் சூழலியல்
-----------------------

ஒரு மரத்தில் ஒரு சிறிய கோப்பை வடிவ கூட்டில் மூன்று முட்டைகள் வரை இடும். வெண்புருவ விசிறிவால் பூச்சிகளை உண்ணக்கூடியது. மேலும் இது அடிமரங்கள் வழியாக நகரும்போது இதன் வாலை அடிக்கடி விசிறிக்கொள்கிறது.

படங்கள்
-------

* இந்தியாவின் குசடாத்தின் வதோதரா மாவட்டத்தில் உள்ள சிந்த்ரோட்டில். இந்தியாவின் குசடாத்தின் வதோதரா மாவட்டத்தில் உள்ள சிந்த்ரோட்டில் .
* இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில். இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில்.
* இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில். இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில்.
* இந்தியாவில் தார் பாலைவனத்தில்.இந்தியாவில் தார் பாலைவனத்தில்.

மேற்கோள்கள்
-----------

1. ↑  BirdLife International (2016). "*Rhipidura aureola*". *IUCN Red List of Threatened Species* **2016**: e.T22706796A94090600. doi:10.2305/IUCN.UK.2016-3.RLTS.T22706796A94090600.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q369542
* விக்கியினங்கள்: Rhipidura aureola
* ADW: Rhipidura\_aureola
* Avibase: DB7261E94463F4DE
* BirdLife: 22706796
* BOLD: 117890
* ஈபேர்டு: whbfan2
* EoL: 1051124
* GBIF: 5231752
* iNaturalist: 8126
* IRMNG: 11333970
* ITIS: 562731
* IUCN: 22706796
* என்.சி.பி.ஐ: 667183
* Xeno-canto: Rhipidura-aureola

 |
|  |
| --- |
|   |
| காப்பு நிலை |
| 
அழிந்து போவதற்கான சூழ் இடரின் அடிப்படையில் |
| 
இன அழிவு (Extinction) |
| அற்றுவிட்ட இனம் (EX)இயலிடத்தில் அற்றுவிட்ட இனம் (EW) |
| 
இன அச்சுறுத்தல் (Threatened) |
| மிக அருகிய இனம் (CR)அருகிய இனம் (EN)அழிவாய்ப்பு இனம் (VU) |
| 
குறைந்த சூழ் இடர் (At Low risk) |
| காப்பு சார்ந்த இனம் (CD)அச்சுறு நிலையை அண்மித்த இனம் (NT)தீவாய்ப்புக் கவலை குறைந்த இனம் (LC) |
| 
பிற நிலைகள் (Other categories) |
| தரவுகள் போதாது (DD)மதிப்பீடு செய்யப்படாத இனம் (NE) |
| 

---

**இதனையும் பார்க்க**சிவப்புப் பட்டியல்பன்னாட்டு இயற்கைப் பாதுகாப்புச் சங்கம்

---

IUCN conservation statuses |
| * பா
* உ
* தொ
 |

**தரவுகள் போதாது** (Data Deficient-DD) இனங்கள் என்பது பன்னாட்டு இயற்கை பாதுகாப்புச் சங்கம் (ஐ.யூ.சி.என்) வகைப்படுத்தப்பட்டுள்ளது இனங்களில் ஒன்றாகும். இது பாதுகாப்புச் செய்யப்பட வேண்டிய இனத்திற்கானகாப்பு நிலையை முறையாக மதிப்பிடுவதற்கு போதுமான தகவல்கள் இல்லை என்பதாகும். இதில் உள்ள இனங்கள் குறித்து விரிவான ஆய்வு செய்யப்படவில்லை என்பதை இது குறிக்கவில்லை; ஆனால் உயிரினங்களின் குறைவான அல்லது எந்த தகவலும் இந்த இனங்களின் செறிவு மற்றும் பரவல் குறித்துக் கிடைக்கவில்லை என்பதை இது குறிக்கிறது.

ஐயுசிஎன் "தரவுகள் போதாது" என இனங்களைப் பதிவு செய்யும்போது கவனமாகப் பதிவிட வேண்டுகிறது. "ஒரு இனத்தின் வரம்பு ஒப்பீட்டளவில் குறுகியதாக இருப்பதாக சந்தேகிக்கப்பட்டால், கணிசமான காலம் கடந்துவிட்டால் அந்த இனத்தின் கடைசி பதிவின் அடிப்படையில், அச்சுறுத்தப்பட்ட நிலை நியாயப்படுத்தப்படலாம்"  (முன்னெச்சரிக்கை கொள்கையையும் காண்க).

மேற்கோள்கள்
-----------

1. ↑  "The Categories," in IUCN (1983).

வெளி இணைப்புகள்
---------------

* IUCN (2001). "2001 Categories & Criteria (version 3.1)". *2014 IUCN Red List*. 2014-08-26 அன்று பார்க்கப்பட்டது.
**வெண்ணிக் குயத்தியார்**, சங்க காலத்தில் வாழ்ந்த ஒரு தமிழ்ப் பெண் கவி. குயவர் குலத்தைச் சேர்ந்த இவரின் ஒரு பாடல் மட்டும் புறநானுற்றில் 66வது பாடலாக அமைகிறது. இதரப் பாடல்கள் கிடைக்கவில்லை. 

வெண்ணி என்பது ஒருவகைப் பூ. இதனை இக்காலத்தில், 'நந்தியாவட்டை' என்பர். இவ்வூரிலுள்ள கரும்பேசுவரர் கோயிலிலுள்ள தலவிருட்சம் வெண்ணி.

புறநானூறு "66" நல்லவனோ அவன்!
----------------------------

* பாடியவர்: வெண்ணிக் குயத்தியார்: வெண்ணிற் குயத்தியார் எனவும் பாடம்.
* பாடப்பட்டோன்: சோழன் கரிகாற் பெருவளத்தான்.
* திணை: வாகை. துறை: அரச வாகை.

நளியிரு முந்நீர் நாவாய் ஓட்டி,
வளிதொழில் ஆண்ட உரவோன் மருக!
களி இயல் யானைக் கரிகால் வளவ!
சென்று, அமர்க் கடந்த நின் ஆற்றல் தோன்ற
வென்றோய், நின்னினும் நல்லன் அன்றே
கலிகொள் யாணர் வெண்ணிப் பறந்தலை,
மிகப் புகழ் உலகம் எய்திப்,
புறப்புண் நாணி, வடக் கிருந்தோனே!

வெண்ணி
------

திருவாரூர் மாவட்ட நீடாமங்கலத்துக்கு மேற்கே உள்ள ஓர் ஊர் வெண்ணி. இது தேவாரப் பாடல் பெற்ற தலம். இக்காலத்தில் கோயில்வெண்ணி என்றும், கோயிலுண்ணி என்றும் வழங்கப்படுகிறது. (1)

### கடல் வாணிகம்

வெண்ணிப்பறந்தலைப் போர்
----------------------

### சோழன் கரிகாற் பெருவளத்தான்

### வடக்கிருந்தோன்

உசாத்துணைகள்
------------

* புறநானூறு

(1) டாக்டர் உ. வே. சாமிநாதையர், புறநானூறு, குறிப்பு

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |

வெளி இணைப்புகள்
---------------

1. ↑  வெண்ணிக் குயத்தியார் பாடல் 66
**பாரதேந்து அரிச்சந்திரா விருதுகள்** (*Bharatendu Harishchandra Awards*) இந்தியத் தகவல் மற்றும் ஒலிபரப்பு அமைச்சகம் இந்தியில் அசல் மற்றும் ஆக்கப்பூர்வமான எழுத்தாளர்களை ஊக்குவிக்கும் நோக்கத்துடன் வழங்குகிறது. இந்த விருது வழங்கும் திட்டம் 1983-ல் தொடங்கியது.

பின்னணி
-------

பாரதேந்து அரிச்சந்திரா விருதுகள், நவீன இந்தி இலக்கியத்தின் தந்தை எனப்படும் பாரதேந்து அரிச்சந்திரா நினைவாக வழங்கப்படுகிறது. அரிச்சந்திரா நவீன இந்தியாவின் தலைசிறந்த இந்தி எழுத்தாளர்களில் ஒருவராகக் கருதப்படுகிறார். இவர் புகழ்வாய்ந்த கவிஞர், இந்தி உரைநடை-எழுதுவதில் புதிய நடைமுறையினைத் தோற்றுவித்தவர் ஆவார்.

விருதுகள்
---------

பாரதேந்து அரிச்சந்திரா விருதுகள், இந்தியத் தகவல் மற்றும் ஒலிபரப்பு அமைச்சத்தினால் 1983ஆம் ஆண்டு முதல் இந்தி மக்கள் தொடர்புகளில் எழுத்தாளர்களை ஊக்குவிக்கும் நோக்கத்துடன் நிறுவப்பட்டது. இந்த விருதுகள் இந்தியில் எழுதப்பட்ட புத்தகங்கள்/கையெழுத்துப் பிரதிகளுக்கு கீழ்கண்ட 4 பிரிவுகளில் வழங்கப்படுகின்றன. இந்த விருது ஆண்டுதோறும் செப்டம்பர் 9ஆம் நாள் பாரதேந்து அரிச்சந்திரா பிறந்த நாளன்று வழங்கப்படுகிறது.

### பத்திரிகை மற்றும் மக்கள் தொடர்பு:

ஊடகவியல், விளம்பரம், வானொலி, தொலைக்காட்சி, திரைப்படம், அச்சுப்பத்திர்க்கை, வெளியீடுகள் போன்ற பல்வேறு துறைகளில் இந்தியில் ஆக்கப்பூர்வமான கட்டுரை செய்தி எழுதுபவர்களை ஊக்குவிப்பதற்காக இந்த விருது வழங்கப்படுகிறது. இந்த விருது பெறுபவர் முதல் பரிசாக ரூ. 35,000/-, இரண்டாம் பரிசாக ரூ.25,000/-, மூன்றாம் பரிசாக ரூ. 20,000/- பெறுவார். மேலும் ஐந்து ஆறுதல் பரிசுகள் தலா ரூ.5,000/- வீதம் வழங்கப்படும். இதனுடன் பரிசு பெறுபவர் பரிசிற்கான மேற்கோள் ஒன்றையும் பெறுவர்.

### தேசிய ஒருமைப்பாடு

தேசிய ஒருமைப்பாடு தொடர்பான புத்தகங்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்.

### பெண்கள் பிரச்சினை

சமூகத்தில் பெண்களின் நிலை தொடர்பான தற்போதைய பிரச்சினைகள் குறித்த புத்தகங்களுக்காகப் பெண் எழுத்தாளர்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்.

### குழந்தைகள் இலக்கியம்

குழந்தைகளுக்காக எழுதப்பட்ட புத்தகங்களுக்கு இந்த விருது வழங்கப்படுகிறது. இப்பிரிவில் முதல் பரிசாக ரூ. 15,000/- இரண்டாம் பரிசாக ரூ. 10,000/- மேற்கோளுடன் வழங்கப்படும்

மேற்கோள்கள்
-----------

1. ↑  "Bhartendu Harishchandra Awards conferred". 10 September 2014.
2. ↑
3. ↑  "Prize Money of Bharatendu Harishchandra Awards to be enhanced". *pib.gov.in*. 2023-02-05 அன்று பார்க்கப்பட்டது.

வெளி இணைப்புகள்
---------------

தகவல் மற்றும் ஒலிபரப்பு அமைச்சகத்தின் ஆண்டு அறிக்கை 2000-2001. ப 47.
**பாரதியார் வித்தியாலயம் மேல்நிலைப்பள்ளி** (*Bharathiyar Vidyalayam Higher Secondary School*) தமிழ்நாடு, தூத்துக்குடி மாநகரில் பெருமாள்புரத்தில் அமைந்துள்ள அரசு உதவிபெறும் ஒரு மேல்நிலைப் பள்ளியாகும்.

வரலாறு
------

1944 ஆம் ஆண்டு சுப்பையா நாடார் அவர்களின் பெயரில் சுப்பையா வித்தியாலயம் உயர் துவக்கப்பள்ளியாகத் தொடங்கி ஒன்பது ஆண்டுகளுக்குப் பின் இப்பள்ளி சுப்பையா வித்தியாலயம் ஆண்கள் உயர்நிலைப்பள்ளியாக மாறியது. 1956 ஆம் ஆண்டு **குலபதி** **ஏ.பி.சி. வீரபாகு** அவர்களின் முயற்சியால் இப்பள்ளி வ.உ.சி. கல்விக்குழுவின் பொறுப்பிற்கு மாற்றப்பட்டு வ.உ.சி ஆசிரியர் பயிற்சிக் கல்லூரியின் மாதிரிப் பள்ளியாக பணியாற்றி வருகிறது.

1956 சூலை மாதம் இப்பள்ளியின் புதுக்கட்டடத்திற்கான அடிக்கல்லை அன்றைய முதலமைச்சர் கே. காமராஜ் நாட்டினார். புதிய கட்டடத்தை 1960 சூலை 26 இல் மாநில அமைச்சர் ஆர். வெங்கட்ராமன் திறந்து வைத்தார்.

2005 ஆம் ஆண்டு முதல் மகாகவி பாரதியாரின் பெயரால் "பாரதியார் வித்தியாலயம் மேல்நிலைப்பள்ளி" எனப் பெயர் மாற்றம் செய்யப்பட்டு மாணவ, மாணவியர் சேர்ந்து பயிலும் பள்ளியாக செயல்படுகிறது.

மேற்கோள்கள்
-----------

1. ↑  "தூத்துக்குடி பள்ளியில் ஸ்மார்ட் வகுப்பறை துவக்கம்". 2021-10-16 அன்று மூலம் பரணிடப்பட்டது. 2021-10-16 அன்று பார்க்கப்பட்டது.
**அகசா திம்மனள்ளி** (*Agasa Thimmanahalli*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.  இது கர்நாடகத்தின் பெங்களூர் நகர்ப்புற மாவட்டத்தில் உள்ள ஆனேகல் வட்டத்தில் அமைந்துள்ளது.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 37 கிலோமீட்டர் தொலைவிலும், ஆனேகலில் இருந்து 37 கிலோமீட்டர் தொலைவிலும் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 130.79 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 5 வீடுகள் உள்ளன. கிராமத்தின் மொத்த மக்கள் தொகையானது 22 ஆகும். இதில் பெண்களின் எண்ணிக்கை 8 என்றும், ஆண்களின் எண்ணிக்கை 14 என்றும் உள்ளது. கல்வியறிவு பெற்றவர்கள் விகிதம் 68.18% ஆகும். இதில் ஆண்களின் எழுத்தறிவு விகிதம் 71.43% என்றும், பெண்களின் எழுத்தறிவு விகிதம் 62.50% என்றும் உள்ளது.

மேற்கோள்கள்
-----------

1. ↑  "Yahoo! maps India :". 2008-12-18 அன்று மூலம் பரணிடப்பட்டது. 2009-04-17 அன்று பார்க்கப்பட்டது. Agasa Thimmanahalli, Bangalore, Karnataka
2. ↑  "Agasa Thimmanahalli". *villageinfo.in*. 2023-06-29 அன்று பார்க்கப்பட்டது.
**திருவள்ளூர் தீர்த்தீஸ்வரர் கோயில்** தமிழ்நாட்டில் திருவள்ளூர் மாவட்டம், திருவள்ளூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தீர்த்தீஸ்வரர், திரிபுரசுந்தரி அம்பாள் சன்னதிகளும், சுப்பிரமணியசுவாமி, ஐயப்பன், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆவணி, புரட்டாசி, ஐப்பசி மாதம் விநாயகர் சதுர்த்தி, பவித்ர உற்சவம், கந்த சஷ்டி முக்கிய திருவிழாவாக நடைபெறுகிறது. கார்த்திகை, மார்கழி, பங்குனி மாதம் கார்த்திகை தீபம், ஆருத்ரா, பிரமோற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாரத் டைனமிக்ஸ் லிமிடெட்**  (Bharat Dynamics Limited, BDL, இந்தி: भारत डायनामिक्स लिमिटेड ) இந்தியாவின் படைக்கலங்களையும் ஏவுகணைகளையும் தயாரிக்கும் நிறுவனம் ஆகும். 1970ஆம் ஆண்டு ஆந்திரத் தலைநகர் ஐதராபாத்தில் நிறுவப்பட்டது. 

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற நிறுவனம் ஆகும்.

தயாரிப்புகள்
------------

இந்தியாவில் வடிவமைக்கப்பட்ட படைக்கலங்களை தயாரிப்பதற்காக இந்த நிறுவனம் நிறுவப்பட்டது. பாதுகாப்பு ஆராய்ச்சி மற்றும் வளர்ச்சி அமைப்புடன் இணைந்து இந்தியாவின் ஏவுகணைகளை தயாரித்து வருகிறது. பாரத் டைனமிக்சில் தயாரான முதல் ஏவுகணை பிரித்திவி ஆகும். 

1998ஆம் ஆண்டில் பிடிஎல் தயாரித்த அக்னி ஏவுகணைகள் இந்தியப் படைத்துறையில் ஏற்றுக்கொள்ளப்பட்டது. இந்தியப் படைத்துறைக்கு வேண்டிய பிற ஏவுகணைகளையும் அமைப்புகளையும் பிடிஎல் தயாரித்தளிக்கிறது. இவற்றில் பீரங்கிவண்டிகளுக்கு எதிரான கொங்கூர் ஏவுகணைகள் குறிப்பிடத்தக்கவை.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  "Bharat Dynamics Limited". Bdl.ap.nic.in. 2010-12-30 அன்று மூலம் பரணிடப்பட்டது. 2010-12-22 அன்று பார்க்கப்பட்டது.
2. ↑  "Defence test-fires two Prithvi-2 missiles in quick succession". The Hindu Business Line. 2009-10-13. 2010-12-22 அன்று பார்க்கப்பட்டது.
3. ↑  "Bharat Dynamics Limited". Bdl.ap.nic.in. 2009-07-27 அன்று மூலம் பரணிடப்பட்டது. 2010-12-22 அன்று பார்க்கப்பட்டது.
தெற்கு ஐரோப்பிய வான் ஆய்வகம் ஒரு முன்னோட்டம்
**அகச் சிவப்பு அலை கண்டறிவான்** *(Infrared detector)* என்பது வெப்பக் கதிர்வீச்சை மின்னழுத்த மாற்றமாக உணர்ந்து காட்டும் கருவியாகும். வெப்பநிலை சார்தடை, வெப்ப மின் இரட்டை போன்ற இரண்டு முக்கியமான குறிப்பிடத்தக்க கண்டறிவான்கள் நடைமுறையில் பயன்படுத்தப்படுகின்றன.

அகச்சிவப்புக் கதிர் வீச்சின் வெப்ப விளைவுகளை பல வெப்பநிலை சார்ந்து நிகழ்வுகள் மூலம் தொடர முடியும். சூரியக்கதிரளவி நுண்சூரியக்கதிரளவி ஆகிய கருவிகள் மின்தடையை அடிப்படையாகக் கொண்டவையாகும். வெப்ப இரட்டைகளும், வெப்ப மின் அடுக்குகளும் வெப்பமின் விளைவுகளைப் பயன்படுத்துகின்றன. கேலே கதிர்வீச்சு அளவி வெப்பப் பெருக்கத்தைப் பயன்படுத்துகிறது. அகச்சிவப்பு அலைமாலை அளவிகள் பரவலாக மீவெப்ப மின்சாரக் கண்டறிவான்களைப் பயன்படுத்துகின்றன.

ஒளியனியல் கண்டறிவான்களின் நேரமும் உணர்திறனும் அதிகமாக உள்ளன என்று கண்டறியப்பட்டுள்ளது. ஆனால் பொதுவாக இவற்றின் ஓசையைக் குறைக்க குளிரூட்டப்பட வேண்டியுள்ளது. இவற்றிலுள்ள உட்பொருட்கள் குறுகலான பட்டை இடைவெளி கொண்ட குறைக்கடத்திகளாக உள்ளன. அகச்சிவப்பு கதிரியக்க நிகழ்வு ஒளியன்களால் மின்னணுவியல் கிளர்வுகளை வெளிப்படுத்த இயலும். ஒளி மின்கடத்து கண்டறிவான்களில் கண்டறிவானின் மின்தடைமை கண்காணிக்கப்படுகிறது. ஒளிமின்னழுத்தக் கண்டறிவான்களில் பி-என் சந்திப்பு உள்ளது. இச்சந்திப்பில் ஒளிமின்னழுத்த மின்சாரம் ஒளியூட்டும்போது தோன்றுகிறது.

சில கண்டறிவான் பகுதிப்பொருட்கள்:

பாதரச காட்மியம் தெலூரேட்டு்

ஈயசெலீனைடு

மேற்கோள்கள்
-----------

1. ↑  "About ESO". 2012-04-02. 2016-07-30 அன்று மூலம் பரணிடப்பட்டது. 2015-01-02 அன்று பார்க்கப்பட்டது.
**வேலுசாமி** என்பவர் தமிழ்ப்புலவர். இவர் 1854 ஆம் ஆண்டு சிதம்பரத்திற்கு அருகாமையில் உள்ள தில்லைவிடங்கன் எனும் ஊரில் பிறந்தவர்.

கல்வியும் பணியும்
-----------------

இவர் சென்னை கிறிஸ்தவக் கல்லூரியில் ஆங்கிலம் பயின்றார். அக்கல்லூரியில் தமிழ்ப் பேராசிரியராக இருந்த வித்துவான் சின்னசாமிப் பிள்ளையிடம் தமிழ் பயின்றார். மேலும், புரசை அஷ்டாவதானம் சபாபதி முதலியார், மகாவித்வான் மீனாட்சிசுந்தரம் பிள்ளை ஆகியோரிடம் தமிழ்ப் பயின்றார். திருவாவடுதுறை ஆதீனத்துச் சுப்பிரமணிய தேசிகரிடத்திலும் கல்வி பயின்றுள்ளார். இவர் பச்சையப்பன் உயர்தரப் பள்ளியில் 1890 முதல் 1920 வரை 30 ஆண்டுகள் தமிழாசிரியராகப் பணியாற்றியுள்ளார்.

எழுதிய நூல்கள்
--------------

இவர், *கந்தபுராணத்தை* 5663 வெண்பாக்களில் பாடியுள்ளார். இந்நூலை 22-5-1907 இல் காஞ்சி குமரகோட்டத்தில் அரங்கேற்றினார். மேலும் இவர், காஞ்சி வரதராஜப் பெருமாள் கோயில் தேரடியின் கீழ் அருளும் ஆஞ்சநேயரைப் புகழ்ந்து, *ஆஞ்சநேய புராணம்* எனும் நூலைப் பாடி இழந்த தன் பார்வையைப் பெற்றதாக வரலாறு கூறுகிறது.

* தேவார சிவதல வெண்பா
* ஐயனார் நொண்டி
* வருணாபுரிக் குறவஞ்சி
* அநீதி நாடகம்
* திருக்கச்சூர் ஆலக்கோயிற் புராணம்
* தில்லைவிடங்கன் புராணம்
* திருவேட்டக்குடிப் புராணம்
* தில்லைவிடங்கன் நீரோட்டக யமக அந்தாதி
* புலியூர் வெண்பா
* சிதம்பரேசுவரர் விறலிவிடு தூது
* தேவார வைப்புத்தலக் கட்டளைக் கலித்துறை.

பாராட்டுகள்
-----------

இவர் செய்யுள் இயற்றுவதில் வல்லவர். வெண்பா பாடுவதில் வல்லமை உடையவர். அதனால் மீனாட்சிசுந்தரம் பிள்ளை அவர்கள், இவருக்கு, *வெண்பாப் புலி* எனும் சிறப்புப் பெயரை வழங்கியுள்ளார்.

மறைவு
-----

இவர் 1926 ஆம் ஆண்டு மறைந்தார்.

உசாத்துணை
---------

1) மயிலை சீனி.வேங்கடசாமி," பத்தொன்பதாம் நூற்றாண்டில் தமிழ் இலக்கியம் "மணிவாசர் பதிப்பகம் -2001.
2) www.googleweblight.com,  நாள் 09-7-17.

1. ↑  [www.dinakaran.com "கண் கொடுக்கும் ஆஞ்சநேயர்"] Check `|url=` value (உதவி). தினகரன், ஆன்மிகம். 9 சூலை 2017 அன்று பார்க்கப்பட்டது.
**அலையன்ஸ் ஏர்** (Alliance Air (India) என்பது ஏர் இந்தியாவின் ஒரு முழுமையான துணை நிறுவனமாக 1996 ஆம் ஆண்டு நிறுவப்பட்டது. இந்த விமான நிறுவனம் பிரதானமாக பிராந்தியங்களை இணைக்கும் திட்டத்தின் ஒரு பகுதியாக இந்தியாவில் உள்ள பிராந்திய பாதைகளை இயக்குகிறது.

வரலாறு
------

அலையன்ஸ் ஏர் 1996 ஆம் ஆண்டு நிறுவப்பட்டது. 2007 ல், ஏர் இந்தியாவுடன் இந்தியன் ஏர்லைன்ஸ் நிறுவனம் இணைந்தபோது, ஏர் இந்தியாவின் புதிய அடையாளமாக உள்நாட்டு போக்குவரத்தில் மாறியது. மார்ச் 2017 இல், விமான நிறுவனம் மீண்டும் அலையன்ஸ் ஏர் என்று பெயர் மாற்றப்பட்டது.

செல்லுமிடங்கள்
--------------

இது 2017 செப்டம்பர் மாத கணக்கீட்டின்படி இந்தியாவில் 46 இடங்களுக்கு இந்நிறுவனம் சேவையளிக்கின்றது. முக்கியமாக பெங்களூரு, சென்னை,திருச்சி டெல்லி, ஹைதராபாத், ஜெய்ப்பூர், கொல்கத்தா, மும்பை, அகத்தி, ஆக்ரா,அகமதாபாத்,பாவ்நகர்,போபால்,கோவா,குவகாத்தி, ஹூப்ளி,இந்தூர்,தர்மசாலா,கொச்சி,குலு,லக்னோ,மதுரை, பாட்னா,பதான்கோட்,புனே,ராஞ்சி,ஷில்லாங்,சிம்லா,சூரத்,சீரடி,தேஜ்பூர், திருப்பதி,உதய்ப்பூர், விஜயவாடா மற்றும் விசாகப்பட்டினம் ஆகிய இடங்களில் இந்தியாவின் பிராந்திய சேவைகள் செயல்படுகிறது.

விமான குழு விவரங்கள்
--------------------

அலையன்ஸ் ஏர் விமான குழு ATR 42-300, ATR 72-600 ரக விமானங்களைக் கொண்டுள்ளது.

குறிப்புகள்
-----------

1. ↑  "Air India Regional". Air India. 29 December 2014 அன்று பார்க்கப்பட்டது.
2. ↑  "Alliance Air". *Air India*. 18 September 2017 அன்று பார்க்கப்பட்டது.
**மூட செல்வந்தன்** இயேசு தனது போதனைகளின் போது கூறிய உவமானக்கதையாகும். இது லூக்கா 12:16-21 இல் எழுதப்பட்டுள்ளது. இவ்வுவமை, இயேசு போதித்துக் கொண்டிருக்கும் போது சொத்து பிரச்சினை ஒன்றை தீர்த்துக்கொள்ள வந்த இரு சகோதரரை பார்த்து கூறிய உவமையாகும். அவர்களுக்கும் போதனையை கேட்க குழுமியிருந்தா மக்களையும் நோக்கி இவ்வுலக செல்வங்களை சேர்ப்பது வீணானது என்பதை விளக்க கூறப்பட்ட உவமையாகும்.

உவமை
----

ஒரு செல்வந்தனின் நிலம் நன்றாய் விளைந்தது. அவன், "நான் என்ன செய்வேன்? என் விளை பொருள்களைச் சேர்த்து வைக்க இடமில்லையே." என்று எண்ணினான். "ஒன்று செய்வேன் என் களஞ்சியங்களை இடித்து இன்னும் பெரிதாகக் கட்டுவேன் அங்கு என் தானியத்தையும் பொருள்களையும் சேர்த்து வைப்பேன்". பின்பு, "என் நெஞ்சமே, உனக்குப் பல்லாண்டுகளுக்கு வேண்டிய பல வகைப் பொருள்கள் வைக்கப்பட்டுள்ளன நீ ஓய்வெடு உண்டு குடித்து, மகிழ்ச்சியில் திளைத்திடு" எனச் சொல்வேன்" என்று தனக்குள் கூறிக்கொண்டான். ஆனால் கடவுள் அவனிடம், "அறிவிலியே, இன்றிரவே உன் உயிர் உன்னைவிட்டுப் பிரிந்துவிடும். அப்பொழுது நீ சேர்த்து வைத்தவை யாருடையவையாகும்?" என்று கேட்டார். கடவுள் முன்னிலையில் செல்வம் சேர்ப்பவர் இத்தகையோரே.

பொருள்
------

இதன் பொருள் தெளிவானது. அதாவது இவ்வுலக செல்வங்கள் ஒருவனது மரணத்தை தடைசெய்யாது. மரணம் அறியாத நேரத்தில் வரும், அதற்கு மனிதர் தயாரக இருக்க வேண்டும். மனிதனின் திட்டங்கள் கடவுள் முன்னதாக அறிவிலியின் உளறல் போன்றது.

இவற்றையும் பார்க்கவும்
----------------------

* இயேசுவின் உவமைகள்

உசாத்துணைகள்
------------

* தமிழ் விவிலியம் லூக்கா
* கத்தோலிக்க கலைக்களஞ்சியம் உவமைகள்

வெளியிணப்புகள்
--------------

* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
எண்ணிலடங்காத தேவைகளை முழுமையாக நிறைவுசெய்ய முடியும் அளவிற்கு வளங்களானது போதியளவு காணப்படாமை பொருளியலில் **கிடைப்பருமை** அல்லது **பற்றாக்குற்றை** (*Scarcity*) எனப்படும்.
வேறுவிதமாக கருதினால் ஒரு குமுகத்தின் (சமூகத்தின்) இலக்குகள் யாவும் ஒரே சமயத்தினில் நிறைவு செய்யமுடியாது என்பதனைக் கிடைபருமை விளக்குகின்றது. ஆகவே ஒரு பண்டத்தினை உற்பத்தி செய்வதற்கு இன்னொரு பண்டத்தின் உற்பத்தியினை விட்டுக் கொடுக்க வேண்டியிருக்கின்றது.
பொருளியலாளரான *லயனல் ராபின்சன்* என்பவர் கிடைப்பருமையின் முக்கியத்துவத்தினை உணர்ந்து பொருளியலுக்கு அளித்த வரைவிலக்கணம் பின்வருமாறு:

*மாற்றுப் பயன் உள்ள கிடைப்பருமையான வளங்களைக்கொண்டு தனது எண்ணிலடங்காத தேவைகளை நிறைவு செய்யும் மனித நடப்புகளை ஆராயும் அறிவியலே பொருளியலாகும்.*
(economics is a science which studies human behavior as a relationship between ends and scarce means which have alternative uses.)

### இவற்றினையும் பார்க்க

| * பா
* உ
* தொ
குறும்பொருளியல் தலைப்புகள் |
| --- |
| 
* கிடைப்பருமை
* சந்தர்ப்பச்செலவு
* இணைபயன் வளையீ
* கேள்வி-நிரம்பல்
* நுகர்வோர்மிகை
* சந்தைச் சமனிலை
* சந்தை
* வரவு செலவுத் திட்டம்
* உற்பத்தி
* செலவு

 |
**மியோலா** **பனிப்பாறை** (*Meola Glacier*) அல்லது **அதாசி-பலாட்டி பனிப்பாறை** என்பது இந்தியாவின்உத்தரகாண்டின் கிழக்குப் பகுதியில் பித்தோராகர் மாவட்டத்தில் அமைந்துள்ள இமயமலைப் பனிப்பாறை ஆகும்.

நிலவியல்
--------

மியோலா பனிப்பாறை லாசர் யாங்க்டி பள்ளத்தாக்கில் பஞ்சுலியின் ஐந்து சிகரங்களின் அடிவாரத்தில் அமைந்துள்ளது.

மியோலா பனிப்பாறை சான் பனிப்பாறையுடன் இணைந்து புகழ்பெற்ற பஞ்சுலி பனிப்பாறையை உருவாக்குகிறது. சோனா மற்றும் மியோலா பனிப்பாறைகள் கிழக்கிலிருந்து பஞ்சுலி சிகரங்களை ஏறுவதற்கான பாதையாக உள்ளன. மியோலா பனிப்பாறைக்கு வடக்கே சான் பனிப்பாறை அமைந்துள்ளது. மியோலா பனிப்பாறையின் முகடு துக்டு கிராமத்தில் துவங்குகிறது.. இதனை துக்டு நாலா வழியாக ஒரு மணி நேரப் பயண தூரத்தில் அடையலாம். மீலாவின் முகடு 3,600 m (11,800 அடி) உயரத்தில் அமைந்துள்ளது. இந்த இடம் பஞ்சுலி பயணங்களுக்கான அடிப்படை முகாமாகவும் செயல்படுகிறது. மியோலா பனிப்பாறை கீழ் மற்றும் மேல் என இரண்டு பகுதிகளாகப் பிரிக்கப்பட்டுள்ளது.

மேலும் பார்க்கவும்
------------------

* சோனா பனிப்பாறை

மேற்கோள்கள்
-----------

1. ↑  Meola Glacier Wikimapia
2. ↑  Meola Glacier Trek visituttrakhand.com
மூளையின் முகுளத்தில் ஒரு **மூச்சுக் கட்டுப்பாட்டு** (*Control of respiration*) மையம் உள்ளது. இதில் தனித்தனியே உள்மூச்சு, வெளிமூச்சு மையங்கள் உள்ளன. இம்மையங்களின் நரம்பு உயிரணு (செல்) நரம்பணு இழைகள் (ஆக்ஃசான்கள், axons) பிரினிக் நரம்புகள் (Phrenic nerves) வழியாக உதரவிதானத்திற்குச் செல்கின்றன. இந்நரம்பிழைகள் உள், வெளி எலும்பிடைத் தசைகளுக்கு அடுத்தடுத்துத் தூண்டுதல்களைக் கடத்துகின்றன. மூச்சுச் சிற்றறைகளின் சுவற்றில் இவற்றிற்கு உணர்வுப் பகுதிகள் உண்டு. இவை மூச்சுச் சிற்றறைச் சுவரின் மீள் விசையை உணரக்கூடியவை. மூச்சுச் சிற்றறைகளின் சுவர்கள் உள்மூச்ச்சில் நன்கு விரிவடையும். அதனை உணர்ந்த உணர்பகுதிகள் முகுளத்திலுள்ள வெளிச்சுவாசப் பகுதிக்கு வேகஸ் நரம்பின் வழியே தூண்டுதல்களை அனுப்புகின்றன. இதனால் உடள்மூச்சு நிறுத்தப்படும். இவ்வகைத் தொடர் நிகழ்ச்சிக்கு ஃகெரிங் புரூயர் செயல் (Herring Breuer reflex) என்று பெயர்.

மேலும், முகுளத்தில் ஒரு மூச்சொழுங்குப் பகுதி உண்டு. இப்பகுதி மூளையின் மூச்சு மையத்துடன் தொடர்பு கொண்டுள்ளது. இவ்வகையில் சீரான ஒத்திசைப்பு இயக்கம் உறுதி செய்யப்பட்டுள்ளது. உள்மூச்சின் போது மூச்சு மையத்தின் உள்மூச்சுக் கட்டுப்பாட்டுப் பகுதியானது மூச்சொழுங்குப்(Pneumotaxic) பகுதிக்கு உணர்வுகளை அனுப்பும். இதன் தொடர்ச்சியாகத் தூண்டப்பட்ட மூச்சொழுங்குப் பகுதி உணர்வுகளைச் மூச்சு மையத்தின் வெளிச்சுவாசக் கட்டுப்பாட்டு மையத்திற்கு அனுப்பி விடும். வெளிச்சுவாச மையம் இயங்கத் துவங்கும். இதனால் உள்மூச்சு மையத்தின் பணி தானாகவே தடைப்படும். இவ்வகையில் மூச்சின் சீரியக்கம் மூளையின் மையங்களால் இயக்கப்படுகிறது.

மேலும் பார்க்க
--------------

* மூச்சுவிடல்
* மூச்சியக்கம்
* உயிரணு ஆற்றல் பரிமாற்றம்
* சுவாசக் கட்டுப்பாடு
* வளிமப் பரிமாற்றம்
**மியான்மர் பொதுத் தேர்தல்** நவம்பர் 8, 2015 அன்று நடைபெற்றது. ஒன்றிய சட்டப்பேரவையின் மேலவை ( தேசியங்களின் மன்றம்) மற்றும் கீழவையில் (சார்பார்களின் மன்றம்) படைத்துறையால் நியமிக்கப்பட்ட இடங்களைத் தவிர ஏனைய இடங்களுக்கு வாக்குப்பதிவு நடைபெற்றது. 

1990இல் சனநாயகத்திற்கான தேசியக் கட்சி வெற்றிபெற்ற நிலையில் படைத்துறையால் இரத்தாக்கப்பட்ட மியான்மர் பொதுத் தேர்தலுக்குப் பிறகு திறந்தநிலையில் போட்டியிடப்பட்ட முதல் பொதுத் தேர்தல் இதுவாக இருந்தது. 

இந்தத் தேர்தலில் சனநாயகத்திற்கான தேசியக் கட்சி (ச.தே.க) ஈரவைகளும் இணைந்த நாடாளுமன்றத்தில் தனிப் பெரும்பான்மை பெற்ற நிலையில் அரசுத் தலைவரையும் முதல் துணை அரசுத் தலைவரையும் தேர்ந்தெடுக்கும் உரிமை பெற்றுள்ளது. தவிரவும் நாடாளுமன்றத்தின் ஒவ்வொரு அவையிலும் பெரும்பான்மை பெற்றுள்ளது. தடங்கலில்லா சட்டவாக்கலுக்கு இது வழி வகுக்கும். ச.தே.க தலைவர் ஆங் சான் சூச்சி (அவர்தம் கணவரும் மக்களும் வேறுநாட்டவர் என்ற காரணத்தால்) அரசியல் சட்டப்படி இப்பொறுப்பை ஏற்கவியலாத நிலையில் எந்தவொரு ச.தே.க ஆட்சி அமைந்தாலும் அதன் உண்மையான அதிகாரம் தம்மிடம்தான் இருக்கும் என அறிவித்துள்ளார்.

மேற்சான்றுகள்
-------------

1. 1 2  "Myanmar General Elections Scheduled in Late 2015: Election Official".
2. ↑  "General Election will be Nov- Dec 2015, says EC chairman". DVB News. 20 March 2014. Archived from the original on 13 ஏப்ரல் 2014.. பார்த்த நாள்: 13 April 2014.
3. ↑  "Suu Kyi's National League for Democracy Wins Majority in Myanmar". BBC News. 13 November 2015.. பார்த்த நாள்: 13 November 2015.
**சர்பகந்தா** (*rauvolfia serpentina*; **பாம்புக்களா** / **பாம்பு கலா**, **சிவன் அமல் பொடி**) எனப்படும் மூலிகைச் செடி தென்கிழக்கு ஆசியாவினைச் சார்ந்ததாகும். இத்தாவரம் கி.மு. 4ஆம் நூற்றாண்டு முதல் உயர் ரத்த அழுத்தம் மற்றும் தூக்கமின்மையை குணப்படுத்த பயன்பட்டதாக தெரிகிறது. சுமார் 400 ஆண்டுகளாக இதன் வேரை மூலிகையாகப் பயன்படுத்தி வருகிறார்கள். ஆயுர்வேத நூலான சரஹ சம்ஹிதாவில் இதனைப்பற்றிய குறிப்பு காணப்படுகிறது.

ஐரோப்பாவில் இதனுடைய பயன் 1785 ஆம் ஆண்டில்தான் தெரிய வந்தது. சர்பகந்தியின் திறன் 1946-ம் ஆண்டிற்குப் பின்னரே நவீன மருத்துவத்தில் பரவ ஆரம்பித்தது. இதன் பிறப்பிடம் துணை ஆசியாக் கண்டம் பின் இந்தியா, அந்தமான், தென்கிழக்கு ஆசியா, வங்காளதேசம், பர்மா, இந்தோனேசியா, மற்றும் இலங்கை ஆகிய நாடுகளில் பரவி வளர்க்கப்பட்டது. இந்தியாவில் பஞ்சாப், சிக்கிம், பூடான், அசாம் மற்றும் தமிழ்நாட்டில் மேற்குத்தொடர்ச்சி மலைகளில் அதிகம் வளர்கிறது.

சர்ப்பகந்தி வறட்சியைத் தாங்கி வளரும். அதிக குளிரும், அதிக மழையும் இத்தாவரத்திற்கு ஆகாது. இதன் ஆணிவேர் ஆழமாக நேராகச் செல்லும், சல்லிவேர்கள் கிளையாகப்பிரியும். பதினெட்டு மாதங்கள் வளர்ந்த செடிகளின் வேர் மருத்துவப் பயனுக்காகத் தோண்டி எடுக்கப்படுகிறது. புதர்ச்செடியான சர்ப்பகந்தாவின் இலைகளும் வேரும் மருத்துவப் பயன் கொண்டவை.

மேற்கோள்கள்
-----------

விக்கிமீடியா பொதுவகத்தில்,  
 ***சர்பகந்தா***   
என்பதின் ஊடகங்கள் உள்ளன. 

1. ↑  "Module 11: Ayurvedic". 2007-12-14 அன்று மூலம் பரணிடப்பட்டது. 2008-02-11 அன்று பார்க்கப்பட்டது.
2. ↑  "The Plant List: A Working List of All Plant Species". 12 ஏப்ரல் 2015 அன்று பார்க்கப்பட்டது.
3. ↑  eFloras. "*Rauvolfia serpentina*". *Flora of China*. Missouri Botanical Garden, St. Louis, MO & Harvard University Herbaria, Cambridge, MA. 9 ஏப்ரல் 2012 அன்று பார்க்கப்பட்டது.
4. ↑  Oudhia, P. and Tripathi, R.S. (2002).Identification, cultivation and export of important medicinal plants. In Proc. National Seminar on Horticulture Development in Chhattisgarh: Vision and Vistas. Indira Gandhi Agricultural University, Raipur (India) 21-23 Jan. 2002:78-85.